Diari Oficial de la Generalitat Valenciana


Sumari del DOGV 8608, del 07-08-2019 (2019/7677)

RESOLUCIÓ de 18 de juliol de 2019, de la Conselleria d'Hisenda i Model Econòmic, per la qual es prorroga una beca per a la realització de pràctiques professionals a les dependències de la Direcció General del Sector Públic, Model Econòmic i Patrimoni, durant els exercicis 2019 i 2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8608

Data del DOGV
:   07-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7677


Data del document
:   18-07-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 18 de juliol de 2019, de la Conselleria d'Hisenda i Model Econòmic, per la qual es prorroga una beca per a la realització de pràctiques professionals a les dependències de la Direcció General del Sector Públic, Model Econòmic i Patrimoni, durant els exercicis 2019 i 2020. [2019/7677]  
Vista la Resolució del 14 de febrer de 2018, de la Conselleria d'Hisenda i Model Econòmic (DOGV 8238, 20.02.2018), per la qual es van convocar 27 beques per a la realització de pràctiques professionals a la Conselleria d'Hisenda i Model Econòmic, així com la resolució de l'11 d'octubre de 2018, de la Conselleria d'Hisenda i Model Econòmic per la qual es van adjudicar beques per a la realització de pràctiques professionals a les dependències de la Direcció General del Sector Públic, Model Econòmic i Patrimoni en virtut de la qual es va designar a Sonia Martínez Valero com a beneficiària de la beca en matèria de «Seguiment econòmic-financer del sector públic instrumental de la Generalitat», per un període de durada de 10 mesos.  
Vist que l'apartat huité de la referida Resolució de 14 de febrer de 2018 estableix que el període de duració de les beques podrà prorrogar-se, sense necessitat de nova convocatòria, per un període màxim de 12 mesos addicionals, sempre que hi haja disponibilitat pressupostària i el desenvolupament de l'activitat que s'estiga efectuant així ho requerisca o aconselle.   
Vist que la Resolució de 22 de març de 2018 de la Secretaria d'Estat de Funció Pública, per la qual es publica el II Acord Govern-Sindicats per a la millora de l'ocupació pública i les condicions de treball, BOE de 26 de març, contempla augments pluriennals aplicables per a l'increment de la despesa del Sector Públic Valencià, vigents també durant 2020.  
Amb la consideració que Sonia Martínez Valero, finalitza el seu període de beca el 31 d'agost de 2019, i que el satisfactori desenvolupament de l'activitat de les pràctiques professionals que està efectuant, requereix una major continuïtat.  
Amb la consideració que la consignació pressupostària existent en la línia S5121000, del programa 615.20, corresponent al capítol IV dels pressupostos de la Generalitat de 2019, possibilita la pròrroga de la referida beca.  
Per tot això, de conformitat amb el que es disposa en el Decret 132/2009, de 4 de setembre, del Consell, pel que es regula la concessió de beques, y en l'Ordre 7/2007, del 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques per a la realització de pràctiques professionals a les dependències d'aquesta Conselleria (DOGV 8116, 30.08.2017), i d'acord amb la Resolució de 14 de febrer de 2018, de la Conselleria d'Hisenda i Model Econòmic, que delega en la persona titular de la Direcció General del Sector Públic, Model Econòmic i Patrimoni l'adjudicació de les beques de pràctiques professionals, l'objecte de les quals incidisca dins del seu àmbit material i funcional, i que es realitze a les seues dependències, resolc:  
  
Primer  
Prorrogar el període de duració de la beca de pràctiques professionals en les dependències de la Direcció General del Sector Públic i Patrimoni de la Conselleria d'Hisenda i Model Econòmic, a Sonia Martínez Valero que gaudeix en l'actualitat de la beca en matèria de «Seguiment econòmic-financer del sector públic instrumental de la Generalitat».  
  
Segon  
El període de pròrroga de la beca de pràctiques professionals serà d'un any, comprés entre l'1 de setembre de 2019 i el 31 d'agost de 2020, tots dos inclusivament.  
  
Tercer  
De conformitat amb el que es preveu en la Resolució de 14 de febrer de 2018 de la Conselleria d'Hisenda i Model Econòmic, en l'apartat tercer, punt 1, i vist el que disposa la Resolució del 12 de febrer de 2019, de la Conselleria d'Hisenda i Model Econòmic, per la qual s'estableix la quantitat inicial de percepció en l'exercici de 2019 de les beques sotmeses a l'àmbit de l'aplicació del Decret 132/2009, de 4 de setembre, del Consell, la pròrroga de la beca prevista a aquesta resolució es finançarà amb càrrec al programa pressupostari i línia de subvenció del Pressupost de la Generalitat per a l'exercici 2019, que figura a continuació:  
  
  
Servei i/o Centre gestor Programa Codi Línia Import  
 Anualitat 2019 Anualitat 2020  
Direcció General del Sector Públic, Model Econòmic i Patrimoni 615.20 L2591236 2.451,6 - 9.073,52 €  
  
  
  
Quart  
La publicació d'aquesta resolució al Diari Oficial de la Generalitat Valenciana produirà els efectes de notificació a les persones interessades, d'acord amb el que disposa l'article 45 de la Llei 39/2015, d'1 d'octubre, del procediment administratiu comú de les administracions públiques, i a l'efecte de publicitat i transparència, s'inserirà la informació corresponent a la seu electrònica o portal institucional de la Generalitat a internet https://sede.gva.es.  
  
Contra aquesta resolució que posa fi a la via administrativa, podrà interposar-se recurs de reposició davant l'òrgan que ha dictat l'acte, en el termini d'un mes comptant a partir de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant la Sala de la Jurisdicció Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, conforme al que s'estableix en els articles 10 i 46 de la Llei 29/1998, de 13 juliol, reguladora de la jurisdicció contenciosa administrativa, sense que es puga simultaniejar els recursos, i tot això sense perjudici que s'utilitze qualsevol altra via es que considere oportuna.  
  
València, 18 de juliol de 2019.- La directora general del Sector Públic y Patrimoni (P. D. Resol. 14.02.2018 de la Conselleria d'Hisenda i Model Econòmic, DOGV 8238, 20.02.2018): Isabel Castelló García.